**OPIS PREDMETU ZÁKAZKY, TECHNICKÉ POŽIADAVKY**

1. **Vymedzenie predmetu zákazky**

Predmetom zákazky je zabezpečenie dodávky pulóvrov pre príslušníkov Hasičského a záchranného zboru, ktoré sú výstrojnou súčasťou služobnej rovnošaty vzor 2, v ktorom vykonáva príslušník štátnu službu.

1. **Predpokladané množstvo predmetu zákazky**

Jednotka množstva: 1 kus (ks)

Predpokladaný počet dodaných ks počas trvania rámcovej dohody: 7 000 ks, pričom v prvom roku plnenia rámcovej dohody verejný obstarávateľ predpokladá nakúpiť 4 000 ks a v druhom roku plnenia rámcovej dohody predpokladá nakúpiť 3 000 ks.

Veľkostný sortiment tovaru bude uvedený v objednávkach vystavených na základe uzavretej rámcovej dohody.

Súčasťou dodávky je doprava predmetu zákazky do miesta dodania/plnenia, ktorým je:Ministerstvo vnútra SR, Ústredný sklad, Príboj 560, 976 13 Slovenská Ľupča.

1. **Špecifikácia predmetu zákazky**

**3.1 Minimálna technická špecifikácia predmetu zákazky**

| **Požadovaná min. technická špecifikácia, parametre a funkcionality určené verejným obstarávateľom** | **Vlastný návrh plnenia predmetu zákazky uchádzača**  **(Ponuka predávajúceho)** |
| --- | --- |
| Pulóver tmavomodrej farby pre príslušníkov Hasičského a záchranného zboru, ktorý je vyhotovený zo základného materiálu obsahujúceho 50% vlna a 50% akryl, v obojlícnej spevnenej väzbe. |  |
| Rovného strihu s dlhým rukávom. |  |
| Dolný okraj trupu a rukávov je ukončený pružným patentom výšky cca 8 cm obojlícnou rebrovanou pleteninou 2:1. |  |

| Pulóver má výstrih riešený do tvaru písmena "V", v priekrčníku je naretiazkovaný dvojitý pružný lem výšky cca 2x3 cm |  |
| --- | --- |
| Pulóver má v ramennej časti predných a zadných dielov a v zadnej časti rukávov spevnenie z tkaniny keprovej väzby zloženia obsahujúcim 65 % PES/ 35 % bavlna identickej farby ako základný materiál. |  |
| Spevnenie v plecnej časti má šírku cca 12 cm od šva všitia rukávov, do hĺbky cca 14 cm zvisle na prednom aj zadnom diely, hĺbka cca 12 cm vo šve všitia rukávov. |  |
| Spevnenie na zadnej časti rukáva je našité v ukončení patentu šírky cca 10 cm, rozširujúcej sa smerom hore do šírky cca 14 cm, výška spevnenia cca 30 cm |  |
| Spevnenie sa ďalej stupňuje podľa jednotlivých veľkostí. |  |
| V pravej časti predného dielu je našitý suchý zips (plyš) veľkosti 105 x 50 mm, v rohoch musí byť zaoblený, ktorý slúži na upevnenie hodnosti. Suchý zips je vo farbe základného materiálu. |  |
| Na ľavom rukáve cca 15 cm od vrcholu hlavice rukáva je našitý vyšívaný rukávový znak výšky 8,5 cm po obvode dvojnitným viazaným stehom. |  |
| Montážne švy sú zhotovované na 1-ihlovom stroji s trojnitným viazaným stehom. |  |
| Pulóver má plecné švy zošité s podložením úpletovej pásky. |  |
| Pulóver má v strede priekrčníka zadného dielu všitú etiketu s ošetrovacími symbolmi. |  |

**3.2 Min. technická špecifikácia základného materiálu**

|  |  |  |  |  |
| --- | --- | --- | --- | --- |
|  | **Parameter** | **Skúšobná metóda** | **Technická špecifikácia** | **Vlastný návrh plnenia predmetu zákazky uchádzača**  **(Ponuka predávajúceho)** |
| 1. | Materiálové zloženie  Vlna  Akryl | Príloha VIII Nariadenia Európskeho parlamentu a Rady (EÚ) č. 1007/2011 alebo normy rady EN ISO 1833 | 50% ± 3%  50% ± 3% |  |
| 2. | Farba  Tmavomodrá PANTONE  19-4013 TPX | EN ISO 20105-A02:1994 | min. 4 sivej stupnice |  |
| 3. | Väzba  - základný materiál  - patent a golier |  | * obojlícna spevnená * obojlícna rebrová pletenina |  |
| 4. | Stálofarebnosť v praní pri 40 °C  - zmena odtieňa  - zapustenie sprievodných tkanín | EN ISO 105-C06:2010 | * min. 4-5 stupeň sivej stupnice * min. 4 stupeň sivej stupnice |  |
| 5. | Zmena rozmerov pri praní pri teplote 40°C - hotový výrobok (v % v oboch smeroch) | EN ISO 6330:2021  EN ISO 5077:2008  EN ISO 3759:2011 | +/- 5 % max |  |
| 6. | Stálofarebnosť v alkalickom pote  - zmena odtieňa  - zapustenie  Stálofarebnosť v  kyslom pote  - zmena odtieňa  - zapustenie | EN ISO 105-E04\_2013 | * min. 4 stupeň sivej stupnice * min. 4 stupeň sivej stupnice * min. 4 stupeň sivej stupnice * min. 4 stupeň sivej stupnice |  |
| 7. | Stálofarebnosť pri otere  - za sucha  - za mokra | EN ISO 105-X12:2016 | * min. 4 stupeň sivej stupnice * min. 3-4 stupeň sivej stupnice |  |

**3.3 Min. technická špecifikácia doplnkového materiálu**

|  |  |  |  |  |
| --- | --- | --- | --- | --- |
|  | **Parameter** | **Skúšobná metóda** | **Technická špecifikácia** |  |
| 1. | Materiálové zloženie  Polyester Bavlna | Príloha VIII Nariadenia Európskeho parlamentu a Rady (EÚ) č. 1007/2011 alebo normy rady EN ISO 1833 | 65% ± 3%  35% ± 3% |  |
| 2. | Farba  Tmavomodrá PANTONE  19-4013 TPX | EN ISO 20105-A02:1994 | min. 4 stupeň sivej stupnice |  |
| 3. | Väzba | EN 80 0020  STN 80 0021  STN ISO 3572 | keper |  |
| 4. | Počet nití na 1 cm  - osnova  - útok | EN ISO 7211-2:1992 | 45 +/-1  22 +/-1 |  |
| 5. | Pevnosť v ľahu  - osnova  - útok | ISO 13 934-2:2014 | 1 200 N  700 N |  |
| 6. | Odolnosť proti oderu metódou Martindale  - za sucha | EN ISO 12 947-2:2016, tlak 12 kPa | min. 25 000 cyklov |  |
| 7. | Zmena rozmerov pri praní pri teplote 40°C - hotový výrobok (v % v oboch smeroch) | EN ISO 6330:2021  EN ISO 5077:2008  EN ISO 3759:2011 | +/- 5 % max |  |
| 8. | Stálofarebnosť v alkalickom pote  - zmena odtieňa  - zapustenie  Stálofarebnosť v  kyslom pote  - zmena odtieňa  - zapustenie | EN ISO 105-E04\_2013 | * min. 4 stupeň sivej stupnice * min. 4 stupeň sivej stupnice * min. 4 stupeň sivej stupnice * min. 4 stupeň sivej stupnice |  |
| 9. | Stálofarebnosť pri otere  - za sucha  - za mokra | EN ISO 105-X12:2016 | * min. 4 stupeň sivej stupnice * min. 3-4 stupeň sivej stupnice |  |

**3.4 Ďalšie požiadavky na predmet zákazky**

|  |  |  |  |
| --- | --- | --- | --- |
|  | **Parameter** | **Skúšobná metóda** |  |
| 1. | Rukávový znak na pulóver | Znak Hasičského a záchranného zboru je osemhranného tvaru s rozmermi 8,5 x 8,5 cm. Po obvode je znak lemovaný dvoma čiarami - z vonkajšej strany hrubšou čiarou zlatej farby a z vnútornej strany tenšou čiarou čiernej farby. Vo vnútri znaku je na modrom podklade v polkruhu v jednom riadku v hornej časti veľkými písmenami nápis HASičský a záchranný ZBOR zlatej farby a v dolnej časti v polkruhu veľkými písmenami nápis SLOVENSKÁ REPUBLIKA červenej farby. V strede znaku na zlatom podklade je umiestnený štátny znak Slovenskej republiky. Štátny znak je olemovaný dvoma čiarami, z vonkajšej strany tenkou čiarou čiernej farby a z vnútornej strany hrubšou čiarou zlatej farby. Pod štátnym znakom sú prekrížené hasičské symboly sivej farby, a to hasičská sekerka a prúdnica olemovaná tenkou čiernou čiarou. Nad štátnym znakom je umiestnená hasičská prilba v čierno-bielom vyhotovení.  Základný materiál – technická tkanina, väzba pozdĺžny rips, 2x spevnený, hmotnosť 130g/m² ± 5%, farba podľa predlohy nižšie  Filc – 100% PES, hmotnosť 195g/m² ± 5%  Vystužovací materiál – 100% PES, hmotnosť 50g/m² ± 5%  Vyšívacie nite – 100% viskóza, jemnosť nite 120D/2 |  |
| 2. | Značenie výrobkov | každý výrobok je označený etiketou, ktorá je všitá  z vnútornej strany pulóvra a obsahuje údaje:  - názov výrobcu,  - veľkosť  - zloženie materiálu  - rok výroby  - symboly na ošetrovanie a to, symbol prania, symbol bielenia, symbol sušenia, symbol žehlenia, symbol profesionálneho čistenia |  |
| 3. | Veľkostný sortiment | XS, S, M, L, XL, XXL, XXXL |  |
| 4. | Balenie | - zložené pulóvre sa vkladajú do číreho PE vrecka, ktoré je uzatvorené a balia sa po 10 ks proti sebe do krabice, ktorá sa prelepí páskou  - v každom výrobku je vložený návod na ošetrovanie a údržbu výrobku  - na krabici je uvedený výrobca, názov výrobku, veľkosť, počet kusov a rok výroby. |  |

Všetky hodnotené parametre **musia** byť uvedené v protokoloch o vykonaní akreditovaných skúšok vydaných akreditovaným skúšobným laboratóriom; pokiaľ v nich nebudú uvedené alebo nebudú vyhovovať požadovaným hodnotám, ponuka uchádzača nebude spĺňať požiadavky na predmet zákazky.

**Posúdenie splnenia požiadaviek na predmet zákazky vykoná komisia na vyhodnotenie ponúk na základe vlastného návrhu plnenia predmetu zákazky, predloženého uchádzačom v ponuke, v súlade so súťažnými podkladmi a v súlade so vzorkami a protokolmi o vykonaní akreditovaných skúšok vydaných akreditovaným skúšobným laboratóriom.**

Verejný obstarávateľ bude hodnotiť, či predložené požadované vzorky zodpovedajú Opisu predmetu zákazky, technickým parametrom podľa týchto súťažných podkladov. Vzorky, ktorých vyhotovenie nebude zodpovedať požiadavkám uvedeným v Opise predmetu zákazky, technickým parametrom podľa týchto súťažných podkladov, budú posúdené ako nevyhovujúce (nespĺňajúce požiadavky verejného obstarávateľa na požadovaný predmet zákazky) a ponuka uchádzača, ktorý predloží takéto vzorky, bude z predmetného verejného obstarávania **vylúčená.**

U predložených vzoriek bude hodnotená tabuľka požadovaných hodnôt jednotlivých parametrov (podľa tohto Opisu predmetu zákazky, technických parametrov). Hodnotený parameter musí byť uvedený v protokole o vykonaní akreditovaných skúšok. Predložené vzorky musia zodpovedať popisu verejného obstarávateľa (podľa tohto Opisu predmetu zákazky, technických parametrov).

**3.5 Ďalšie požiadavky verejného obstarávateľa:**

**Verejný obstarávateľ požaduje v rámci ponuky predložiť:**

**3.5.1 1 ks bezplatnej vzorky, t.j. 1ks pulóvra veľkosti L,**

**3.5.2 platný certifikát OEKO-TEX® Standard 100 podľa prílohy 4 alebo 6, výrobková trieda 1 alebo 2 základného (pleteniny) a doplnkového(kepra) materiálu   
 predmetu zákazky od výrobcu materiálu**

**3.5.3 protokol o vykonaných skúškach z akreditovaného skúšobného laboratória v súlade s požiadavkami čl. 7.8 normy EN ISO/IEC 17025:2017. Všetky skúšky   
 musia byť akreditované a protokoly o skúškach musia obsahovať všetky údaje, ktoré sú uvedené v príslušnej skúšobnej norme**

**3.5.4 materiálové listy základného (pleteniny) a doplnkového (kepra) materiálu predmetu zákazky od výrobcu materiálu. Materiálový list musí obsahovať meno   
 a adresu výrobcu, telefónne číslo, e-mailovú adresu, adresu webovej stránky, dátum vydania a musí byť podpísaný a opečiatkovaný výrobcom materiálu.**

Ak v týchto súťažných podkladoch alebo v ktorejkoľvek dokumentácii poskytnutej verejným obstarávateľom v rámci tohto verejného obstarávania v lehote na predkladanie ponúk, technické alebo technologické požiadavky odkazujú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, verejný obstarávateľ umožňuje predloženie ponuky s ekvivalentným riešením. Pre účely tejto zákazky bude verejný obstarávateľ akceptovať také ponúknuté riešenie uchádzača ako ekvivalent, ktoré bude spĺňať úžitkové, prevádzkové a funkčné charakteristiky, pri zabezpečení požadovaného účelu plnenia a bude spĺňať resp. sa ním dosiahne rovnaká alebo vyššia výkonnostná úroveň v porovnaní s verejným obstarávateľom požadovanými parametrami.